*VEGA præsenterer:*
**Artigeardit annoncerer ekstrakoncert i VEGA**
*Den hypede danske rapper annoncerer nu ekstrakoncert i Lille VEGA den 12. december, efter at billetterne til koncerten på Ideal Bar blev revet væk.*

For lidt over en måned siden annoncerede den danske rapper sit første soloshows i København efter en fantastisk koncert på Roskilde Festivals Countdown-scene. ”*Artigeardits stemme flød flot mellem sang og rap, da han imponerede på Countdown-scenen*” skrev Soundvenue og kvittererede med 4 stjerner for koncerten på Roskilde Festival.

Nu kan han allerede melde udsolgt til koncerten på Ideal Bar og annoncerer derfor en ekstrakoncert i Lille VEGA.

Artigeardit er både lyrisk og poetisk samt en af de mest spændende stemmer på den danske hiphop scene lige nu. Han er aktuel med debutalbummet *VILDEDAGE.* Albummet, der tager lytteren med ind i ungdommens festunivers anno 2018, er en længeventet opfølger til debut-ep’en *Fristelse Fordærver* fra 2016.

Ardit inviterer dig med til optakten, med til festen og frem for alt; med ind i et ungt og forvirret sind.

**Fakta om koncerten:**
Artigeardit (DK)
Onsdag d. 12. december kl. 21.00
Lille VEGA, Enghavevej 40, 1674 København V
Billetpris: 150 kr. + gebyr
Billetsalget starter torsdag d. 30. august via vega.dk og Ticketmaster